1. ความเสี่ยงจากการพึ่งพิงลูกค้ารายใหญ่

บริษัทประกอบธุรกิจผลิตและจำหน่ายโครงสร้างเหล็กขนาดใหญ่
โดยทำการผลิตตามคุณลักษณะที่ลูกค้ากำหนด ปัจจุบันบริษัทมีลูกค้ารายใหญ่ 1 ราย คือ บริษัท คาจิมา
คอร์ปเปอเรชั่น ( Kajima Corporation )
ซึ่งเป็นผู้รับเหมาก่อสร้างขนาดใหญ่รายหนึ่งในประเทศญี่ปุ่น โดยรายได้กว่าร้อยละ 90
ของรายได้รวมของบริษัทในช่วงปี 2545-2548 มาจาการขายให้ลูกค้ารายดังกล่าว
ดังนั้นหากบริษัทสูญเสียลูกค้ารายดังกล่าวอาจส่งผลกระทบถึงรายได้ของบริษัท

อย่างไรก็ตาม บริษัทเชื่อมั่นว่าโอกาสสูญเสียลูกค้ารายดังกล่าวมีน้อยมาก เนื่องจากบริษัท คาจิมา
คอร์ปเปอเรชั่น ( Kajima Corporation )
เป็นบริษัทรับเหมาก่อสร้างขนาดใหญ่และมีความต้องการใช้โครงสร้างเหล็กที่มีมาตรฐานจำนวนมากถึงประมาณ
500,000 ตันต่อปี เมื่อเทียบกับจำนวนกำลังการผลิตที่ส่งให้ บริษัท คาจิมา คอร์ปเปอเรชั่น (
Kajima Corporation ) ของบริษัทในปัจจุบันประมาณที่ 5 0,000 ตันต่อปี ซึ่งคิดเป็นร้อยละ 10
ของความต้องการของบริษัท คาจิมา คอร์ปเปอเรชั่น ( Kajima Corporation )

สืบเนื่องจากการขยายกำลังการผลิตของบริษัทเป็น 50,000 ตันต่อปี
ทำให้สามารถรับงานของลูกค้ารายอื่นนอกเหนือจากคาจิมา คอร์ปเปอเรชั่นได้ และในปี 2548
บริษัทได้ทำงานให้กับ บริษัท ทาเกนากา คอร์ปเปอเรชั่น ( Takenaka Corporation )
ซึ่งเป็นผู้รับเหมาอันดับใหญ่ระดับเดียวกับ บริษัท คาจิมา คอร์ปเปอเรชั่น ( Kajima
Corporation ) ประมาณ 5,000 ตัน
ซึ่งคาดว่าในอนาคตข้างหน้าบริษัทจะสามารถเพิ่มกำลังการผลิตได้มากขึ้น
และสามารถรองรับกำลังการผลิตของลูกค้าต่างๆได้มากขึ้น

2. ความเสี่ยงจากการจัดหาวัตถุดิบ

  วัตถุดิบหลักที่ใช้ในการผลิตโครงสร้างเหล็กของบริษัทคือเหล็กแผ่นรีดร้อนเกรดพิเศษ (Special
  hot rolled steel)

ซึ่งบริษัทสั่งซื้อเหล็กแผ่นรีดร้อนเกรดพิเศษจากบริษัท เจ.เอฟ.อี. สตีล คอร์ปเปอเรชั่น (JFE
Steel Corporation) ซึ่งเป็นผู้ผลิตรายใหญ่ในประเทศญี่ปุ่นเป็นหลัก
โดยมูลค่าการนำเข้าคิดเป็นประมาณร้อยละ 70 ของมูลค่าวัตถุดิบทั้งหมดของบริษัท

ซึ่งบริษัทมีแผนการกระจายความเสี่ยงในการพึ่งพิงวัตถุดิบจากประเทศญี่ปุ่นเพียงแห่งเดียว
โดยเริ่มมีการจัดซื้อแผ่นเหล็กที่มีลักษณะเดียวกันและคุณภาพใกล้เคียงจากผู้ผลิตในประเทศเกาหลี
โดยในปี 2548 บริษัทฯได้ซื้อเหล็กจาก POSCO ซึ่งเป็นผู้ผลิตเหล็กในประเทศเกาหลี
เป็นอัตราส่วนประมาณร้อยละ 30 และคาดว่าในปี 2549
บริษัทยังคงจะสั่งซื้อแผ่นเหล็กรีดร้อนเกรดพิเศษจากผู้ผลิตในประเทศเกาหลีเช่นเดิม

3. ความเสี่ยงจากความผันผวนของราคาวัตถุดิบ

นับจากปลายปี 2543 เป็นต้นมา เศรษฐกิจในหลายประเทศทั่วโลกเริ่มฟื้นตัว
มีการขยายตัวในธุรกิจก่อสร้าง

มากขึ้นทำให้ความต้องการเหล็กเพิ่มขึ้นอย่างมาก จึงส่งผลให้ราคาเหล็กปรับเพิ่มขึ้นเป็นลำดับ

การเปลี่ยนแปลงของราคาวัตถุดิบเหล็กส่งผลกระทบโดยตรงต่อต้นทุนการผลิตโครงสร้างเหล็กของบริษัท

เนื่องจากบริษัทสั่งซื้อแผ่นเหล็กรีดร้อนเกรดพิเศษ (Special hot rolled steel)
เป็นวัตถุดิบหลักในการผลิต คิดเป็นสัดส่วนร้อยละ 65 ของต้นทุนผลิต
อย่างไรก็ตามบริษัทจะไม่ได้รับผลกระทบจากการผันผวนของราคาวัตถุดิบเหล็กแผ่นรีดร้อนมากนัก
เนื่องจากบริษัทสั่งซื้อวัตถุดิบล่วงหน้าประมาณ 6 เดือน หรือปีละ 2 ครั้ง
โดยปกติจะสั่งซื้อประมาณเดือนมีนาคมและเดือนกันยายนของแต่ละปี
โดยปริมาณการสั่งซื้อจะสั่งซื้อตามแผนการผลิต
ซึ่งได้วางแผนมาจากคำสั่งซื้อตามโครงการของลูกค้าในระยะเวลาประมาณ 6 เดือน ถึง 1 ปี
จากการที่บริษัทมีทั้งแผนการสั่งซื้อวัตถุดิบและการตกลงราคาการสั่งซื้อในระยะเวลาที่ใกล้เคียงกัน
ทำให้บริษัทสามารถวางแผนการสั่งซื้อได้และมีความเสี่ยงจากการเปลี่ยนแปลงราคาวัตถุดิบไม่มากนัก

4. ความเสี่ยงจากภาวะเศรษฐกิจและธุรกิจก่อสร้างในประเทศญี่ปุ่น

การประกอบธุรกิจของบริษัทเป็นการรับจ้างผลิตโครงสร้างเหล็กขนาดใหญ่สำหรับงานก่อสร้างอาคารสูง
โดยร้อยละ 90 เป็นการผลิตให้กับผู้รับเหมารายใหญ่ในประเทศญี่ปุ่น

จากสถิติพบว่า ระดับความต้องการใช้โครงสร้างเหล็กในระยะ 3
ปีที่ผ่านมาค่อนข้างทรงตัวอยู่ในระดับ 6-7 ล้านตันต่อปี โดยในปี 2548 มีความต้องการอยู่ที่ 7.2
ล้านตันต่อปี ซึ่งกำลังการผลิตของบริษัทมีสัดส่วนไม่ถึงร้อยละ 1
ของความต้องการในตลาดประเทศญี่ปุ่น
ประกอบกับบริษัทมีความสามารถผลิตผลิตภัณฑ์ที่มีมาตรฐานและคุณภาพ
จึงเป็นที่ต้องการของตลาดก่อสร้างมาโดยตลอด
ประกอบกับสัญญาการรับจ้างผลิตจากผู้รับเหมาเป็นการจ้างผลิตล่วงหน้าประมาณ 6 เดือน ถึง 1 ปี
ทำให้บริษัทไม่มีปัญหาเรื่องการจัดจำหน่าย
ดังนั้นบริษัทคาดว่าจะไม่มีปัญหาในการส่งออกโครงสร้างเหล็กไปยังประเทศญี่ปุ่น
เนื่องจากสินค้าของบริษัทมีคุณภาพได้รับมาตรฐานเป็นที่ยอมรับในประเทศญี่ปุ่น
และบริษัทได้รักษาคุณภาพสินค้าที่ผลิตให้ได้ตามมาตรฐานอย่างต่อเนื่อง
ทำให้บริษัทมีปริมาณการสั่งซื้อสินค้าอย่างต่อเนื่องมาตลอดเช่นกัน

5. ความเสี่ยงจากการมีผู้ถือหุ้นรายใหญ่ที่มีอิทธิพลกำหนดนโยบายการบริหาร

กลุ่มดร.ไนยวน ชิ ถือหุ้นในบริษัทรวมกันคิดเป็นร้อยละ 62.18 ของทุนชำระแล้ว
ตลอดจนมีการส่งตัวแทนดำรงตำแหน่งประธานกรรมการและประธานเจ้าหน้าที่บริหารของบริษัท
ทำให้กลุ่มดังกล่าวสามารถควบคุมนโยบายของบริษัท และการบริหารงาน
ตลอดจนมีอิทธิพลต่อการตัดสินใจของบริษัทเกือบจะทุกเรื่องที่ต้องใช้มติจากที่ประชุมผู้ถือหุ้นยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง
3 ใน 4 ของที่ประชุมผู้ถือหุ้น
ซึ่งความตั้งใจของกลุ่มผู้ถือหุ้นรายใหญ่ตามที่เคยได้ให้สัมภาษณ์ในสถานที่ต่างๆหลายครั้งว่า
ต้องการที่จะลดสัดส่วนการถือหุ้นในบริษัทอยู่ที่ไม่เกินร้อยละ 50 ซึ่งการถือหุ้น 30%
เห็นว่าเป็นสัดส่วนที่เหมาะสม
เพื่อเพิ่มความมั่นใจในการบริหารที่โปร่งใสและให้โอกาสในคนรุ่นใหม่เข้ามามีส่วนร่วมในการบริหารงาน

6. ความเสี่ยงจากความผันผวนของราคาน้ำมัน

ในปี 2548 ราคาน้ำมันดิบในตลาดโลกมีการผันผวนอย่างมาก
ทั้งนี้ราคาน้ำมันดิบที่ผันผวนส่งผลกระทบถึงค่าขนส่งที่เพิ่มขึ้น ซึ่งเป็นต้นทุนหลักของการบริการ
เนื่องจากวัตถุดิบเหล็กส่วนใหญ่ที่ใช้ในการผลิตต้องนำเข้าจากต่างประเทศ โดยค่าขนส่งในปี 2548
คิดเป็นสัดส่วนประมาณร้อยละ 15 ของต้นทุนการผลิต

อย่างไรก็ตามราคาน้ำมันที่เพิ่มสูงขึ้นจะไม่ส่งผลกระทบต่อกำไรของบริษัทมากนักเนื่องจากบริษัทสามารถควบคุมค่าขนส่งได้บางส่วน
โดยบริษัททำสัญญาขนส่งกับบริษัทขนส่งเป็นรายปีและมีการตกลงอัตราค่าขนส่งกันล่วงหน้าเป็นรายปี
นอกจากนั้นบริษัทมีโครงการสร้างท่าเทียบเรือที่อำเภอบางไทร
จังหวัดพระนครศรีอยุธยาเพื่อลดต้นทุนของค่าขนส่งโดยขณะนี้อยู่ระหว่างการเจรจา

7. ความเสี่ยงจากอัตราแลกเปลี่ยน

วัตถุดิบหลักส่วนใหญ่ที่ใช้ในการผลิตร้อยละ 65 ได้แก่ เหล็กแผ่นรีดร้อนเกรดพิเศษ (Special hot
rolled steel) ซึ่งบริษัทจะนำเข้าจากต่างประเทศ โดยเฉพาะจากประเทศญี่ปุ่น
ซึ่งทำการซื้อเป็นเงินสกุลเยน บริษัทจึงไม่สามารถหลีกเลี่ยงจากความผันผวนของอัตราแลกเปลี่ยนได้
ซึ่งส่งผลต่อต้นทุนการผลิตโดยตรง โดยในปี 2546 บริษัทมีขาดทุนจากอัตราแลกเปลี่ยน 4.07
ล้านบาท , ปี 2547 มีกำไรจากอัตราแลกเปลี่ยน 26.72 ล้านบาท และปี 2548
มีกำไรจากอัตราแลกเปลี่ยน 50.36 ล้านบาท
และเนื่องจากบริษัทมีรายได้จากการขายส่วนใหญ่เป็นเงินสกุลเยนเช่นกัน
ดังนั้นความเสี่ยงของการผันผวนจากอัตราแลกเปลี่ยนจึงไม่มีผลมากนักเนื่องจากรายได้และต้นทุนแปรผันตามกัน
นอกจากนี้บริษัทมีการบริหารความเสี่ยง โดยการฝากเงินประเภทออมทรัพย์ในสกุลต่างประเทศ
โดยเฉพาะเงินสกุลเยนเพื่อชำระหนี้ที่เป็นเงินตราต่างประเทศซึ่งส่วนใหญ่เป็นเงินสกุลเยน

8. ความเสี่ยงในเรื่องการลงทุนในโครงการปุ๋ยอินทรีย์

บริษัทมีการลงทุนในการวิจัยและพัฒนาผลิตภัณฑ์ปุ๋ยอินทรีย์
เพื่อผลิตและจำหน่ายในประเทศและต่างประเทศ

โดยมีจุดประสงค์เพื่อเป็นการเพิ่มรายได้ให้แก่บริษัทอีกทางหนึ่งในอนาคต
ซึ่งบริษัทอาจได้รับความเสียหายหากการดำเนินงานของโครงการปุ๋ยอินทรีย์ไม่ประสบความสำเเร็จและส่งผลกระทบต่อรายได้ของบริษัท
ทั้งนี้ภายในปี 2549 หากบริษัทไม่ดำเนินการโครงการนี้ต่อไป
บริษัทจะมีค่าใช้จ่ายในการลงทุนในโครงการรวมประมาณ 30 - 33 ล้านบาท
(ประมาณการค่าใช้จ่ายรวมปี 2546 – 2549)
และอาคารสถานที่ที่ใช้ในการผลิตปุ๋ยอินทรีย์จะนำมาใช้เป็นอาคารโรงงานผลิตโครงสร้างเหล็กต่อไป

1.  

  ใน ส่วนที่ 2 ทั้งนี้ ณ เดือนพฤษภาคม 2548 ระยะเวลาประมาณ [ เดือน]